Source: https://revista22.ro/actualitate-interna/raspunsul-lui-iohannis-privind-remanierea-asteptat-de-psd-toader-pregateste-textul-sesizarii-la-ccr
Timestamp: 2020-02-22 22:57:43+00:00

Document:
Răspunsul lui Iohannis privind remanierea așteptat de PSD. Toader pregătește textul sesizării la CCR | Revista 22 GDPR
Răspunsul lui Iohannis privind remanierea așteptat de PSD. Toader pregătește textul sesizării la CCR
Președintele Klaus Iohannis este așteptat să ia o decizie în ceea ce privește cea de-a doua remaniere guvernamentală privind portofoliile de la Transporturi și Dezvoltare, după ce șeful statului a precizat că va lua o hotărâre în acest sens după sărbătorile Centenarului, respectiv după 1 decembrie, amintește Mediafax.
În acest context, ministrul Justiției a anunțat, pe 26 noiembrie, luni, că va redacta până luni un proiect de sesizare a CCR pentru un conflict juridic de natură constituțională între Guvern și președinte, rezultat de refuzul de revocare și numire a miniștrilor.
Prezent la şedinţa Biroului Permanent Naţional al PSD, ministrul justiției, Tudorel Toader, a anunțat că guvernul ar putea sesiza Curtea Constituțională după ce preşedintele Iohannis a refuzat să semneze decretele pentru revocarea miniștrilor Paul Stănescu și Lucian Șova, precum și cele pentru numirea altor doi miniştri validaţi de conducerea PSD, Lia Olguța Vasilescu și Mircea Drăghici, potrivit Agerpres.
„Un subiect discutat – care este calea de urmat pornind de la împrejurarea faptului că doi miniştri au fost refuzaţi pentru a fi numiţi în Guvernul României. (…) Mi-am menţinut punctul de vedere. Săptămâna aceasta, până luni, voi redacta un draft, un proiect de sesizare, posibilă sesizare a CCR pentru un conflict juridic de natură constituţională între Guvernul României, pe de o parte, şi preşedintele Republicii pe de altă parte, conflict rezultat din refuzul preşedintelui de revocare şi respectiv de semnare a miniştrilor propuşi. (…) Posibila sesizare, dacă va veni, va veni de la Guvern – parte a conflictului, adică sub semnătura doamnei premier”, a declarat ministrul Justiţiei la Parlament.
La rândul său, Liviu Dragnea a declarat că în şedinţa coaliţiei de la începutul săptămânii viitoare se va decide calea de urmat, în cazul în care şeful statului Klaus Iohannis va refuza să îşi îndeplinească atribuţiile legale în ceea ce priveşte numirea unor noi miniştri, subliniind că ministrul Justiţiei, Tudorel Toader, va întocmi un draft pentru o posibilă sesizare la CCR în legătură cu un conflict juridic de natură constituţională.
guvern dancila remaniere iohannis sesizare CCR tudorel toader

References: CCR 
 CCR

 CCR 
 CCR 
 CCR 
 CCR